郭應聘

郭應聘（），字君賓，號華溪，福建興化府莆田縣人，明朝政治人物。嘉靖庚戌進士，官至南京兵部尚書。

 生平 
嘉靖二十五年（1546年）丙午科福建鄉試第十二名舉人。嘉靖二十九年（1550年），登庚戌科會試第二百五十名，二甲三十五名進士。授户部主事，督通州倉，榷税清源，稍迁员外郎、郎中，出為南寧府知府。四十一年遷四川威茂兵備副使，轉廣東右參政。

隆慶元年（1567年）八月升广西按察使，二年七月升广西右布政使，四年四月进左布政，五年八月升都察院右副都御史、广西巡抚，萬曆二年（1574年）冬加兵部右侍郎銜，三年九月入为户部右侍郎，四年丁母忧。

萬曆八年（1580年）九月起兵部右侍郎兼都察院右僉都御史、巡撫廣西，十一年正月升右都御史兼兵部右侍郎、總督兩廣，十一月改任南京都察院右都御史，次月升南京兵部尚書參贊機務，十四年乞骸骨章五上，遂准致仕，抵家病转剧，仅十馀日终于寝室，享年六十有七，贈太子少保《明史·卷221》：郭應聘，字君賓，莆田人。嘉靖二十九年進士。授戶部主事。歷郎中，出為南寧知府。遷威茂兵備副使，轉廣東參政。從提督吳桂芳平李亞元，別擊賊首張韶南、黃仕良等。遷廣西按察使，歷左、右布政使。隆慶四年大破古田賊，斬獲七千有奇。已，從巡撫殷正茂平古田，再進秩。正茂遷總督，遂擢應聘右副都御史代之。府江瑤反。府江，上起陽朔，下達昭平，亙三百餘里。諸瑤夾江居，怙險剽劫。成化、正德間，都御史韓雍、陳金討平之，至是攻圍荔浦、永安，劫知州楊惟執、指揮胡翰。事聞，大學士張居正奏假便宜，寓書應聘曰：「炎荒瘴癘區，役數萬眾，不宜淹留，速破其巢，則餘賊破膽。」應聘集士、漢兵六萬，令總兵官李錫進討。未行，而懷遠瑤亦殺知縣馬希武反。應聘與正茂議先征府江，三閱月悉定，乃檄錫討懷遠。天大雨雪，無功而還。懷遠，古牂牁，地界湖、貴靖、黎諸州，環郭皆瑤，編氓處其外。嘉靖中征之不克，知縣寄居府城，遙示羈縻而已。古田既復，瑤懾兵威願服屬，希武始入其地。議築城，董作過峻，瑤遂亂，希武見殺。及是，師出無功，應聘益調諸路兵，鎮撫白杲、黃土、大梅、青淇侗、僮，以孤賊勢，而錫與諸將連破賊，斬其魁，懷遠乃下。事皆具錫傳。初議行師，錫以陽朔金寶嶺賊近，欲先滅之。應聘曰：「君第往，吾自有處。」錫行數日，應聘與按察使吳一介出不意襲殺其魁。比懷遠克復，陽朔亦定，乃分遣諸將門崇文、楊照、亦孔昭等討洛容、上油、邊山。五叛瑤悉平。神宗大悅，進兵部右侍郎兼右副都御史，巡撫如故。萬曆二年召為戶部右侍郎，尋以憂歸。八年起改兵部，兼右僉都御史，仍撫廣西。時十寨初下，應聘與總督劉堯誨奏設三鎮隸賓州，以土巡檢守之，而統於思恩參將，十寨遂安。進右都御史兼兵部右侍郎，總督兩廣軍務。前總督多受將吏金，應聘悉謝絕。踰年，召掌南京都察院，以吳文華代。頃之，就拜兵部尚書，參贊機務。久之，引疾歸。應聘在廣西，奏復陳獻章、王守仁祠。劉臺謫戍潯州，為僦居供廩餼，歿復賻斂歸其喪，像祀之。官南京，與海瑞敦儉素，士大夫不敢侈汰。歸七月卒。贈太子少保，諡襄靖。。二十一年賜谥襄靖。

著作
有《粵西疏議》《總制兩廣疏議》《留樞疏草》《西南紀事》《邊防紀實》諸書行世。

 家族 
曾祖郭宗訓；祖父郭伯玉，封南京戶部主事；父郭湍，曾任通判。前母黃氏；母卓氏。慈侍下。兄應科、應徵。弟應重、應全。

子郭良翰、郭良棟。

参考文献
陳經邦《南京兵部尚书郭襄靖公应聘墓志铭》

 延伸阅读 


Category:嘉靖二十五年丙午科福建鄉試舉人
Category:明朝戶部主事
Category:明朝戶部郎中
Category:明朝南寧府知府
Category:明朝四川按察司副使
Category:明朝廣東布政使司參政
Category:明朝廣西按察使
Category:明朝廣西布政使
Category:明朝廣西巡撫
Category:明朝户部右侍郎
Category:明朝兵部右侍郎
Category:明朝兩廣總督
Category:南京兵部尚書
Category:莆田人
Y
Category:諡襄靖